**KÖZPONTI KORMÁNYZATI SZOLGÁLTATÁS BUSZ**

*CSATLAKOZÁSI ÉS SZOLGÁLTATÁSI SZABÁLYZAT*

Készült: 2022. április 27.

Dokumentum kontroll

Dokumentum jellemzők

|  |  |
| --- | --- |
| Projekt hivatalos neve: | Közigazgatási szakrendszerek egységes eléréséhez és interoperabilitásához központi alkalmazás szintű szolgáltatások biztosítása |
| Projekt rövid neve | Központi Kormányzati Szolgáltatás Busz |
| Projektazonosító: | KÖFOP-1.0.0-VEKOP-15-2016-00025 |
| Dokumentum címe: | KÖZPONTI KORMÁNYZATI SZOLGÁLTATÁS BUSZ CSATLAKOZÁSI ÉS SZOLGÁLTATÁSI SZABÁLYZAT |
| Dokumentum azonosítója: | - |
| Verziószám: | 2.0 |
| Állapot: | Átadott |
| Kiadás kelte: | 2018. január 2. |
| Utolsó mentés kelte: | 2022. április 27. |
| Készítette: | IdomSoft Zrt. |
| Fájlnév: | KKSZB\_Szabályzat\_2.0 |
| Elosztási jegyzék: | IdomSoft Zrt., KKSZB-hez csatlakozott, vagy csatlakozni kívánó szervezetek |
| Dokumentum célja: | A KKSZB KEÜSZ igénybevételére vonatkozó szabályok leírása. |

Változtatások jegyzéke

|  |  |  |
| --- | --- | --- |
| **Verzió** | **Dátum** | **Változtatás rövid leírása** |
| 1.0 | 2018. január 2. | Első kiadott verzió. |
| 1.0.1 | 2018. április 27. | EÜF által kért módosítások átvezetése |
| 1.0.2 | 2018. június.06. | EÜF által kért módosítások átvezetése |
| 2.0. | 2022. április 27. | Az Eüvhr. módosításainak átvezetése |

Tartalomjegyzék

1. [BEVEZETÉS 4](#bookmark9)
2. [A DOKUMENTUM CÉLJA 4](#bookmark12)
3. [FOGALMAK, RÖVIDÍTÉSEK 5](#bookmark15)
4. [A SZOLGÁLTATÓ ADATAI 7](#bookmark18)
5. [A SZABÁLYZAT ELÉRHETŐSÉGE 7](#bookmark21)
6. [A SZABÁLYZAT HATÁLYA 7](#bookmark24)
	1. [Személyi hatály 7](#bookmark27)
	2. [Érvényesség, időbeli hatály 7](#bookmark30)
7. [ÁLTALÁNOS RENDELKEZÉSEK 7](#bookmark33)
8. [A SZABÁLYZAT MÓDOSULÁSA ESETÉN KÖVETENDŐ ELJÁRÁSI ÉS TÁJÉKOZTATÁSI REND 8](#bookmark36)
9. [A KKSZB SZOLGÁLTATÁS ÁTTEKINTÉSE 8](#bookmark39)
	1. [Automatikus információátadás biztonságos feltételeinek biztosítása 8](#bookmark42)
10. [A CSATLAKOZÁS MÓDJA 8](#bookmark45)
	1. [A KKSZB igénybevételének műszaki feltételei 8](#bookmark48)
	2. [A KKSZB igénybevételének adminisztratív feltételei 9](#bookmark51)
	3. [A csatlakozás folyamata 9](#bookmark55)
		1. A csatlakozási folyamat kétszakaszos jellege 9
		2. A csatlakozási folyamat első szakasza, a Csatlakozási megállapodás megkötése 10
		3. [A csatlakozási folyamat második szakasza, szolgáltatás kiajánlása vagy igénybevétele a](#bookmark58)

KKSZB-n 12

* 1. [Kapcsolattartók 13](#bookmark60)
1. [AZ IGÉNYBEVÉTEL PÉNZÜGYI FELTÉTELEI 13](#bookmark63)
2. [A SZOLGÁLTATÁS-KATALÓGUSSAL KAPCSOLATOS FELADATOK 14](#bookmark66)
	1. [A Szolgáltató feladatai 14](#bookmark70)
	2. [A Csatlakozó Szervezet feladatai 14](#bookmark73)
3. [RENDSZER-FELHATALMAZÁSI NYILVÁNTARTÁSSAL KAPCSOLATOS FELADATOK 14](#bookmark76)
	1. [RFNY-admin tevékenységi köre 14](#bookmark79)
	2. [A Csatlakozó Szervezet feladatai 15](#bookmark83)
4. [A SZOLGÁLTATÁS BIZTONSÁGOS MŰKÖDÉSÉNEK BIZTOSÍTÁSA 16](#bookmark86)
	1. [Informatikai biztonság garantálása 16](#bookmark90)
	2. [Releváns szabályozások megalkotása 16](#bookmark93)
	3. [Folyamatos üzemmenet biztosítása 16](#bookmark96)
5. [A SZOLGÁLTATÁSI TEVÉKENYSÉG MEGSZÜNTETÉSE 16](#bookmark99)
6. [MELLÉKLETEK 16](#bookmark102)
7. BEVEZETÉS

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény előírja az együttműködő szervek számára, hogy e minőségükben ebben és más jogszabályban előírt vagy lehetővé tett egymás közötti kapcsolattartás, információátadás, valamint az egymás közötti információátadással járó ügyek intézése és eljárások során a fent említett törvényben meghatározottak szerint informatikai együttműködésre kötelesek**.**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény információátadás két formáját határozza meg.: egyszerű és emberi közreműködést nem igénylő automatikus információátadás. Személyes adatok esetén kizárólag automatikus információátadási szolgáltatás nyújtására jogszabályi felhatalmazás esetén van lehetőség.

 Az automatikus információátadásra köteles együttműködő szervek körét az elektronikus ügyintézés részletszabályairól szóló 451/2016. (XII. 19.) Korm. rendelet határozza meg 150. §-ában. Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény rendelkezései értelmében amennyiben automatikus információátadási felület rendelkezésre áll, az együttműködő szerv az információt annak igénybevételével veszi át.

Az informatikai együttműködés keretében az együttműködő szervek kötelesek elektronikus információs rendszereiket alkalmassá tenni az informatikai együttműködés megvalósítására.

Az informatikai együttműködés során használt központi elektronikus ügyintézési szolgáltatások körében szabályozza. Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény . a központi kormányzati szolgáltatás busz fogalmát.

A központi kormányzati szolgáltatás busz keretében a szolgáltató az együttműködő szervek, valamint a szolgáltatáshoz önkéntesen csatlakozott egyéb szervek információs rendszereinek automatikus információátadási felületei csatlakoztatásával, ennek hiányában információátadási szolgáltatásként biztosítja az egymás közötti automatikus információátadás biztonságos feltételeit. Ennek keretében megvalósul a csatlakozott szerek közötti biztonságos automatikus információátadás az egyes központi kormányzati szolgáltatás buszhoz csatlakozott Szervek információs rendszereihez kapcsolódó, automatikus információátadásra szolgáló technikai megoldások révén.

A központi kormányzati szolgáltatás buszra vonatkozó további rendelkezéseket az elektronikus ügyintézés részletszabályairól szóló 451/2016. (XII. 19.) Korm. rendelet tartalmazza.

Az egyes, az elektronikus ügyintézéshez kapcsolódó szervezetek kijelöléséről szóló 84/2012. (IV. 21.) Korm. rendelet 4. § o) pontja a központi kormányzati szolgáltatás busz szolgáltatójaként az IdomSoft Informatikai Zártkörűen Működő Részvénytársaságot (a továbbiakban: IdomSoft Zrt.) jelöli ki.

A központi kormányzati szolgáltatás busza technikai interoperabilitás megvalósítását szolgálja, nemcsak az együttműködő szervek egymás közötti kapcsolataiban, hanem az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 42/A. §-a alapján az elektronikus ügyintézést nem biztosító szervek és az együttműködő szervek kapcsolatában is.

A vonatkozó jogszabályi környezet alapján a központi kormányzati szolgáltatás buszigénybevétele meghatározott szervek számára kötelező, míg más szervek által önkéntesen igénybe vehető.

1. A DOKUMENTUM CÉLJA

Jelen dokumentum célja, hogy bemutassa a központi kormányzati szolgáltatás busz szolgáltatáshoz csatlakozni szándékozó vagy csatlakozni kötelezett szervek számára:

* milyen szolgáltatásokat biztosít a szolgáltató; hogyan épül fel a csatlakozás folyamata,
* milyen követelményeknek kell megfelelniük a központi kormányzati szolgáltatás buszt igénybe venni kívánó szervnek a sikeres csatlakozás érdekében, valamint a központi kormányzati szolgáltatás busz igénybevétele során.
1. FOGALMAK, RÖVIDÍTÉSEK

*ÁSZF:* az Eüvhr. 64. §-a szerinti általános szerződési feltétételek, amelyeket a Szolgáltató a KKSZB vonatkozásában fogadott el és tett közzé;

*Autentikációs Token:* a Rendszer-felhatalmazási Nyilvántartása által generált webtoken, amely a KKSZB-n elérhető valamely KKSZB-n nyújtott szolgáltatás érvényes szolgáltatás elérési jogosultsághoz rendelt igénybevételét biztosítja az adott csatlakozott szerv hitelesítése útján;

*Csatlakozási igénybejelentő:* olyan dokumentum, melyen a csatlakozni kívánó Szerv kezdeményezi a Szolgáltatónál a KKSZB KEÜSZ-höz történő csatlakozását;

*Csatlakozási Megállapodás:* a Csatlakozott Szerv és a Szolgáltató között a Szolgáltatásra vonatkozóan létrejött megállapodás;

*Csatlakozási és Szolgáltatási Szabályzat:* jelen*,* a Szolgáltatáshoz történő csatlakozás műszaki és adminisztratív feltételeit tartalmazó, a Szolgáltató által közzétett szabályzat;

*Csatlakozott Szerv:* A KKSZB-hez csatlakozó, annak szolgáltatásait igénybe vevő szerv, amellyel a Szolgáltató Csatlakozási Megállapodást kötött;

*E-ügyintézési tv.:* az elektronikus ügyintézésről és a bizalmi szolgáltatásokról szóló 2015. évi CCXXII. törvény

*Eüvhr.*: 451/2016. (XII. 19.) Korm. rendelet az elektronikus ügyintézés részletszabályairól;

*Felügyelet:* Elektronikus Ügyintézési Felügyelet

*Fél/Felek:* a jelen Szabályzat alkalmazásában kizárólag a Csatlakozott Szerv és a Szolgáltató külön- külön, vagy együttesen;

*Kapcsolattartó:* a Csatlakozott Szerv által a Szolgáltató részére bejelentett, valamely KKSZB-n nyújtott szolgáltatást igénybe vevő Kapcsolódó Fél képviseletére kijelölt természetes személy, aki ellátja a szolgáltatások igénybevételével kapcsolatos feladatokat;

*Kapcsolódó Fél:* a Csatlakozott Szerv által használt, vezetett, vagy működtetett olyan szakrendszere, amely a Csatlakozási Megállapodás keretein belül önállóan nyújt vagy vesz igénybe szolgáltatást a KKSZB útján;

*KDIV KSZM*: a 84/2012. (IV. 21.) Korm. rendelet a szolgáltatás igénybevételi feltételeinek ellenőrzésére, a csatlakozó szervezetek nyilvántartására és az alkalmazásokhoz kapcsolódó minőségbiztosítási feladatokra a KOPINT-DATORG Informatikai és Vagyonkezelő Kft-t jelöli ki, a Szolgáltató a SZEÜSZ Portálon benyújtott csatlakozási kérelmet a Kiemelt Szolgáltatás Menedzsment részére továbbítja, akik döntenek a csatlakozás kérdéséről;

*KEÜSZ:* központi elektronikus ügyintézési szolgáltatás;

*KKSZB:* központi kormányzati szolgáltatási busz;

*KKSZB-n nyújtott szolgáltatás:* a Csatlakozott Szerv által a KKSZB útján elérhetővé tett automatikus információátadási szolgáltatás;

*Kliens Csatlakozott Szerv:* valamely Csatlakozott Szerv a KKSZB Szolgáltatáson keresztül kiajánlott szolgáltatást igénybe vevő;

*Regisztrációs adatlap:* A csatlakozó szervezet Kapcsolódó felének paramétereit tartalmazó, éles környezetre vonatkozó csatlakozási kérelme, melyet a SZEÜSZ Portálon keresztül nyújt be, ezzel kérelmezve a KKSZB éles környezetében történő regisztrációját;

*Rendszer-felhatalmazási Nyilvántartás:* a KKSZB azonosítási, jogosultság- és szolgáltatáskezelési rendszere, amely ellátja a Csatlakozott Szervekkel, azok KKSZB-n nyújtott szolgáltatásaival, továbbá a KKSZB működtetésével kapcsolatos jogosultság- és szolgáltatáskezelési, valamint azonosítási feladatokat;

*Szabályzat:* jelen Csatlakozási és Szolgáltatási Szabályzat;

*SZEÜSZ:* szabályozott elektronikus ügyintézési szolgáltatás;

*SZEÜSZ Portál:* a csatlakozó szervezet regisztrációt követően ezen a felületen keresztül kezdeményezi a Szervezetnél (mint KEÜSZ Szolgáltatónál) a KKSZB KEÜSZ-höz történő csatlakozását;

*Szolgáltatás:* az E-ügyintézési tv. Harmadik Része szerinti informatikai együttműködés biztonságos feltételeinek, egyes SZEÜSZ-ök és KEÜSZ-ök elérhetőségének, valamint mindezek PKASZ-ként történő igénybevételének a KKSZB-n keresztül történő biztosítása a Szolgáltató által

*Szolgáltatás Elérési Jogosultság (SZEJ):* a szolgáltató Csatlakozó Szervezethez a Rendszer-felhatalmazási Nyilvántartáson keresztül benyújtott kérelem típus, melynek engedélyezését követően a kliens Csatlakozó Szervezet jogosulttá válik az adott KKSZB-n nyújtott szolgáltatás meghatározott célból és jogalapon történő igénybevételére;

*Szolgáltatás Felelős:* a Csatlakozott Szerv által a Szolgáltató részére bejelentett, KKSZB-n szolgáltatást nyújtó Kapcsolódó Fél képviseletére kijelölt természetes személy, aki jogosult és egyben köteles a szolgáltatással kapcsolatos feladatok ellátására a KKSZB rendszerében (*Rendszer-felhatalmazási Nyilvántartás*);

*Szolgáltatás Létrehozási Kérelem:* a KKSZB-hez Csatlakozott Szerv KKSZB-n történő szolgáltatásnyújtására vonatkozó kérelem, melyet a Rendszer-felhatalmazási Nyilvántartás webes felületén nyújt be a Szolgáltató részére a szolgáltatást nyújtani kívánó Kapcsolódó Fél Szolgáltatás Felelőse;

*Csatlakozási Megállapodás:* a Csatlakozott Szerv és a Szolgáltató között a Szolgáltatásra vonatkozóan létrejött megállapodás;

*Szolgáltató:* IdomSoft Zrt.

*Szolgáltató Csatlakozott Szerv:* valamely Csatlakozott Szerv a KKSZB Szolgáltatáson keresztül szolgáltatást kiajánló szerepköre;

*Szolgáltatás-katalógus:* az egyes, a KKSZB-hez csatlakozó nyilvántartások és szakrendszerek elektronikusan nyújtott szolgáltatásainak információátadási leírásait és a kapcsolódásra vonatkozó egyéb technikai információkat tartalmazó adatbázis;

*Szolgáltatás-katalógus Kezelő:* a szolgáltató Csatlakozott Szerv/Kapcsolódó Fél képviseletére jogosult természetes személy, aki ellátja a nyújtott szolgáltatással összefüggő szolgáltatás-katalógus kezelői feladatokat;

*Technikai adatbekérő:* A csatlakozó szervezet Kapcsolódó felének paramétereit tartalmazó, teszt környezetre vonatkozó csatlakozási kérelme, melyet a SZEÜSZ Portálon keresztül nyújt be, ezzel kérelmezve a KKSZB integrációs környezetében történő regisztrációját;

*Technikai kapcsolattartó:* a Csatlakozott Szerv által a Szolgáltató részére bejelentett, KKSZB-n szolgáltatást nyújtó és/vagy KKSZB-n nyújtott szolgáltatást igénybe vevő Kapcsolódó Fél képviseletére kijelölt természetes személy, aki a Kapcsolódó felet - a kiajánlott és/vagy igénybevett szolgáltatásokkal kapcsolatban - informatikai szakértőként képviseli;

*Üzemzavar:* előre nem tervezett üzemszünet vagy a Szolgáltatás korlátozott működőképességét okozó esemény, amely miatt az informatikai rendszerek nem tudják biztosítani a KKSZB szolgáltatásait.

1. A SZOLGÁLTATÓ ADATAI

|  |  |
| --- | --- |
| Név: | IdomSoft Zrt. |
| Székhely: | H-113 Budapest, Váci út 133. |
| Postacím: | H-1394 Budapest, Pf.: 390. |
| Cégjegyzékszám: | 01-10-046896 |
| Adószám: | 23083185-2-41 |
| Internetes honlap címe: | [www.idomsoft.hu](http://www.idomsoft.hu/) |

1. A SZABÁLYZAT ELÉRHETŐSÉGE

A jelen Szabályzat megtalálható a Szolgáltató honlapján.

1. A SZABÁLYZAT HATÁLYA
	1. Személyi hatály

Jelen Szabályzat személyi hatálya kiterjed a Szolgáltatóra, valamint a Szolgáltatáshoz a jogszabály erejénél fogva csatlakozni köteles, illetve önkéntesen csatlakozni kívánó szervekre, a Felek természetes személy alkalmazottaira és a Felek által felhatalmazott és jogosultsággal rendelkező egyéb természetes személyekre a Szolgáltatáshoz történő csatlakozás, valamint a Szolgáltatás nyújtása és igénybevétele során.

* 1. Időbeli hatály

A Szabályzat visszavonásáig érvényes és kiadása napjától hatályos. A kiadás dátuma jelen dokumentum első oldalán található. A Szabályzat módosítása esetén új szabályzat kerül kiadásra, amelynek hatálybalépésével egyidejűleg a korábbi Szabályzat hatályát veszti.

A Szabályzatban foglaltak a Szolgáltató és a Csatlakozott Szerv közötti jogviszonyban a Csatlakozási Megállapodás hatályba lépésével válnak alkalmazandóvá. Amennyiben a Szolgáltatás igénybevétele során a Csatlakozási Megállapodás hatálya alatt a jelen Szabályzat módosul, úgy - a jelen Szabályzat 8. pontjában foglaltak teljesülése esetén - az új szabályzat is a Csatlakozási Megállapodás részévé válik.

* 1. Területi hatály

A Szabályzat a központi kormányzati szolgáltatás busz központi szolgáltatójának Magyarország területén nyújtott szolgáltatásaira terjed ki.

1. ÁLTALÁNOS RENDELKEZÉSEK

Szolgáltató a Szolgáltatást a Csatlakozott Szerv számára kérelem alapján nyújtja. A csatlakozni kívánó szerv a Szolgáltatáshoz való csatlakozás iránti kérelmét (Technikai adatbekérő, Regisztrációs adatlap) a SZEÜSZ Portálon keresztül, erre a célra rendszeresített, megfelelően kitöltött űrlappal, valamint annak szükséges mellékleteivel terjesztheti elő.

Szolgáltató a Szolgáltatást az ÁSZF-ben és jelen Szabályzatban meghatározott műszaki, biztonsági és informatikai biztonsági feltételek alapján nyújtja.

Jelen Szolgáltatási Szabályzat a Felek között létrejött Csatlakozási Megállapodás elválaszthatatlan részét képezi.

A jelen Szabályzatban használt kifejezések a szavak általános jelentésével bírnak, kivéve a „Fogalmak, rövidítések” cím alatt definiált fogalmakat, amelyek az ott megadott jelentést hordozzák.

1. A SZABÁLYZAT MÓDOSULÁSA ESETÉN KÖVETENDŐ ELJÁRÁSI ÉS TÁJÉKOZTATÁSI REND

A Szolgáltató jelen Szabályzatot a jogszabályok módosulására, technikai-műszaki követelmények, illetőleg az eljárási rend változása vagy egyéb a Szolgáltatást befolyásoló feltétel változása esetén jogosult módosítani.

A módosításról a Szolgáltató a hatálybalépés előtt legalább 30 nappal értesíti a Csatlakozott Szervet. Rendkívüli esetben (pl. jogszabályi előírások változása miatt szükséges) a változások azonnal hatályba léptethetők.

A módosítás hatályba lépésének időpontját megfelelő felkészülési idő biztosításával szükséges meghatározni. A felkészülési idő nem lehet kevesebb, mint 30 nap.

A módosított Szabályzat annak közzétételét és a Csatlakozott Szervnek történő megküldését követően a hatályos Csatlakozási Megállapodás melléklete helyébe lép és annak elválaszthatatlan részét képezi.

1. A KKSZB SZOLGÁLTATÁS ÁTTEKINTÉSE

A Szolgáltatás funkcionális követelményeit az Eüvhr. 134/A-H. §-a tartalmazza.

A Szolgáltatás az alábbi részszolgáltatásokat nyújtja a Csatlakozott Szervek számára:

* 1. Automatikus információátadás biztonságos feltételeinek biztosítása

A KKSZB a technikai interoperabilitás eszköze, amely elősegíti a közhiteles nyilvántartások, valamint a nyilvántartásokból adatszolgáltatásra jogosult elektronikus információs rendszerek közötti együttműködést.

A Szolgáltatás a Csatlakozott Szervek információs rendszereihez kapcsolódó, automatikus információátadásra szolgáló technológiai megoldásainak csatlakoztatásával, ennek hiányában információátadási szolgáltatásként biztosítja a Csatlakozott Szervek közötti automatikus információátadás biztonságos feltételeit. A Szolgáltató vezeti az ún. Rendszer-felhatalmazási Nyilvántartást, amely alapján megvalósul az információátadást igénylő Kapcsolódó Felek autentikációja és autorizációja. Amennyiben az információátadást igénylő, kliens Csatlakozott Szerv a KKSZB által lefolytatott ellenőrzések alapján jogosultsággal rendelkezik az automatikus információátadás igénylésére, akkor a KKSZB továbbítja az információátadást igénylő üzenetet az adott információátadási szolgáltatást nyújtó szolgáltató Csatlakozó Szervezet részére. Az automatikus információátadás igénylésére vonatkozó jogosultságról az információátadást nyújtó szolgáltató Csatlakozott Szerv dönt az ún. szolgáltatás elérési jogosultság engedélyezésével, melynek érvényességét ellenőrzi a KKSZB. A KKSZB az automatikus információátadás keretében továbbított üzenetek tartalmát nem ismeri meg, azt, mint „zárt borítékot” továbbítja az információátadást kezdeményező kliens Csatlakozott Szerv részére.

1. A CSATLAKOZÁS MÓDJA
	1. A KKSZB igénybevételének műszaki feltételei

A Csatlakozott Szerv egy vagy több Kapcsolódó Fél útján jogosult a KKSZB KEÜSZ szolgáltatásait igénybe venni.

A Kapcsolódó Felek köre a Technikai adatbekérő(k) és Regisztrációs adatlap(ok) Szolgáltató részére SZEÜSZ Portálon történő benyújtásával módosítható. A kitöltött és Szolgáltatóhoz eljuttatott Technikai adatbekérő(k) és Regisztrációs adatlap(ok) a Csatlakozási Megállapodás mellékletét képezi(k).

A Szolgáltatás a Csatlakozott Szervezetek részéről akkor vehető igénybe, ha a Csatlakozott Szerv kapcsolódó rendszere (Kapcsolódó Fél), valamint a Szolgáltatás között a megfelelő interfész kapcsolat kialakításra került. Ehhez a Szolgáltató csatlakozási dokumentációt és tesztrendszert biztosít.

A Szolgáltatáshoz történő csatlakozáshoz és annak igénybevételéhez kapcsolódó műszaki feltételeket a Szolgáltató honlapján közzéteszi a jelen Csatlakozási és Szolgáltatási Szabályzat részeként.

A KKSZB Rendszer-felhatalmazási Nyilvántartásának webes felületére történő bejelentkezés ún. kétfaktoros azonosítás alapján történik. A felhasználónév és jelszó Rendszer-felhatalmazási Nyilvántartás webes felületén történő megadását követően ún. TOTP azonosítás történik, melyhez a bejelentkező személy szükséges, hogy a free OTP informatikai alkalmazás használatához alkalmas okos eszközzel rendelkezzen.

* 1. A KKSZB igénybevételének adminisztratív feltételei

A Szolgáltatás szereplői:

* Csatlakozott Szerv: a Szolgáltatáshoz csatlakozott együttműködő vagy a szolgáltatást az E-ügyintézési tv. 42/A. § alapján igénybe vevő szerv.
* Szolgáltató: jelen szolgáltatást az IdomSoft Zrt. nyújtja.

A Szolgáltatáshoz történő csatlakozás kétlépcsős folyamat, amelynek első lépcsője a Csatlakozási Megállapodás megkötése, amelynek kezdeményezése a Csatlakozási igénybejelentő Szolgáltatóhoz történő benyújtásával történik. A KKSZB szolgáltatásai kizárólag hatályos Csatlakozási Megállapodás alapján vehetők igénybe. A csatlakozni kívánó szervezet a csatlakozás első lépcsőjében benyújtja a kitöltött a csatlakozást kérelmező Csatlakozási igénybejelentő adatlapot és mellékleteit a Szolgáltató részére. A Szolgáltató ellenőrzi a csatlakozás adminisztratív és műszaki feltételeinek megvalósulását. Amennyiben a csatlakozás feltételei teljesülnek, a Szolgáltató megköti a Csatlakozási Megállapodást a csatlakozni kívánó szervvel. A Csatlakozási Megállapodás egyedi jogviszonyt keletkeztet a Szolgáltató és Csatlakozott Szerv között a Szolgáltatással kapcsolatban.

A Csatlakozási Megállapodás megkötését követően a Szolgáltató az ÁSZF rendelkezéseinek megfelelő időszakban és rendelkezésre állás mellett folyamatosan biztosítja a Csatlakozott Szerv részére a Szolgáltatás igénybevételének lehetőségét.

* 1. A csatlakozás folyamata
		1. A csatlakozási folyamat kétszakaszos jellege

A Szolgáltatáshoz történő csatlakozás kétlépcsős folyamat, melynek első lépcsője az ún. regisztráció és a Csatlakozási Megállapodás megkötése.

A csatlakozási folyamat második szakaszában valósul meg az információátadási szolgáltatás nyújtására (Szolgáltatás Létrehozási Kérelem) vagy a KKSZB Szolgáltatáskatalógusában szereplő szolgáltatás igénybevételére vonatkozó kérelem (SZEJ kérelem) benyújtása a Csatlakozott Szerv által. A kérelem jóváhagyását követően válik lehetővé a Csatlakozott Szerv általi szolgáltatásnyújtás a KKSZB útján, valamint e szolgáltatások kliens Csatlakozott Szerv általi igénybevétele.

A csatlakozási folyamat első szakasza, a Csatlakozási Megállapodás megkötése

A Csatlakozott Szerv a SZEÜSZ Portálon keresztül benyújtja a csatlakozási kérelmet, annak mellékleteivel együtt a Szolgáltató felé. A papír alapú mellékletek esetén eredeti, hiteles formában, postai úton is megküldi azokat a Szolgálató részére.

A Szolgáltató a csatlakozási kérelem beérkezésétől számított 3 munkanapon belül elvégzi a szükséges ellenőrzéseket, majd továbbítja azt a KDIV KSZM részére, akik döntenek a csatlakozás kérdésében.

A csatlakozás adminisztratív és egyes technikai feltételei megléte esetén a KKSZB Szolgáltatója megköti a Csatlakozási Megállapodást a csatlakozási kérelmet benyújtó szervvel.

Amennyiben a kérelem hiányos, a Szolgáltató hiánypótlás keretében biztosít lehetőséget az általa jelzett hiányok meghatározott határidőn belüli pótlására.

* + - 1. *A csatlakozás adminisztratív feltételei*

A Csatlakozási Megállapodás létrejöttéhez szükséges adminisztratív feltételek körében a Szolgáltató azt vizsgálja, hogy a csatlakozást kérelmező szerv jogosult-e a KKSZB használatára, vagyis az E- ügyintézési tv. hatálya alá tartozik-e, illetve az E-ügyintézési tv. 42/A. §-a és a hozzá kapcsolódó kormányrendeletben meghatározott feltételek alapján igénybe veheti-e a KKSZB szolgáltatásait.

Az adminisztratív feltételek fennállását a Szolgáltató a Felügyelet releváns nyilvántartásaiba, valamint csatlakozni kívánó együttműködő szervek információátadási szabályzataiba történő betekintés útján is ellenőrizheti, amennyiben azok a kérelem elbírálásának időpontjában rendelkezésre állnak.

* + - 1. *A csatlakozás műszaki feltételek*

A csatlakozás részletes műszaki feltételeit a jelen Szabályzat mellékletét képező műszaki leírások tartalmazzák.

A csatlakozási kérelem benyújtásával a csatlakozást kérelmező szervezet vállalja a műszaki feltételeknek történő megfelelés biztosítását.

* + - 1. A Csatlakozott Szerv kapcsolattartóinak regisztrációja

A Csatlakozási Megállapodás létrejöttét követően megtörténik a Csatlakozott Szerv és a szerződés adatainak Rendszer-felhatalmazási Nyilvántartásban történő regisztrációja. A Csatlakozott Szerv képviseletére jogosult/ szakmai közreműködésre kijelölt - a Csatlakozási Igénybejelentőn megjelölt - személy az ún. regisztrációs adatlapon megjelöli a Kapcsolódó Fel(ek)et és kijelöli a Kapcsolódó Fél vonatkozásában a Rendszer-felhatalmazási Nyilvántartás felhasználóit (Szolgáltatás Felelős, Szolgáltatás-katalógus Kezelő, és/vagy Kapcsolattartó). A Szolgáltatóhoz eljuttatott regisztrációs adatlap a Csatlakozási Megállapodás mellékletét képezi. A regisztrációs adatlapon megjelölt felhasználók adatainak Rendszer-felhatalmazási Nyilvántartásban történő regisztrálását követően a Kapcsolódó Fél képviseletében jogosulttá válnak szerepkörüknek megfelelően a KKSZB Rendszer-felhatalmazási Nyilvántartás, illetve a Szolgáltatás-katalógus felületének, használatára, a szerepkörükhöz rendelt műveletek végzésére.

A Csatlakozott Szerv által a regisztrációs adatlapon megjelölt valamennyi Kapcsolódó Fél vonatkozásában az alábbi szerepkörökre szükséges szerepkörönként minimum 2 természetes személyt kijelölni, akik szerepkörükhöz rendelten az alábbi műveletek elvégzésére jogosultak, illetve kötelezettek:

*Szolgáltatás Felelős* - szolgáltatás KKSZB-n történő nyújtása/szolgáltató Csatlakozott Szerv esetén. A Szolgáltatás Felelős feladata a szolgáltatás létrehozási kérelem benyújtása. Lehetősége van a kérelem visszavonására az Rendszer-felhatalmazási Nyilvántartásadminisztrátor döntésének kézhezvételét megelőzően. A Szolgáltatás Felelős feladata a jóváhagyott szolgáltatás megszüntetésének kezdeményezése vagy a kezdeményező kérelem visszavonása, továbbá a szolgáltatásra vonatkozó SZEJ kérelmek megtekintése, engedélyezése, illetve elutasítása, valamint engedélyezett jogosultság visszavonása, ha a visszavonás feltételei fennállnak.

*Szolgáltatás-katalógus Kezelő* - szolgáltatás KKSZB-n történő nyújtása/szolgáltató Csatlakozott Szerv esetén. A Szolgáltatás-katalógus Kezelő ellátja a KKSZB-n nyújtott szolgáltatásra vonatkozó adatok Szolgáltatás-katalógusba történő bevitelével és karbantartásával kapcsolatos feladatokat. Ennek keretében a szolgáltatás létrehozási kérelem Szolgáltató általi jóváhagyását követően a kérelmezett szolgáltatásra vonatkozó információkat és interfészleírást feltölti a Szolgáltatás­katalógusba, továbbá a Szolgáltatás-katalógusba feltöltött adatokat folyamatosan karbantartja és frissíti. A Szolgáltatás-katalógus Kezelő szerepkört betöltheti a Szolgáltatás Felelős is, azonban amennyiben önálló Szolgáltatás-katalógus Kezelő is kijelölésre kerül, akkor ő szerepköréből kifolyólag nem láthatja el a Szolgáltatás Felelős jogosultsági körébe tartozó feladatokat.

*Kapcsolattartó* - KKSZB-n nyújtott szolgáltatás igénybevétele/kliens Csatlakozott Szerv esetén. A Kapcsolattartó feladata a SZEJ kérelem benyújtása. Az elbírálásra vonatkozó döntés megszületéséig lehetősége van a SZEJ kérelem visszavonására is. A Kapcsolattartó feladatát képezi a szolgáltatást nyújtó csatlakozott szerv által engedélyezett SZEJ kezelése, ideértve annak lemondását is. A Kapcsolattartó feladata továbbá az érvényes SZEJ birtokában a szolgáltatás igénybevételét lehetővé tevő kliens autentikációs token kezelése (amely kiterjed egy vagy több token SZEJ-hez kötött, Rendszer-felhatalmazási Nyilvántartásáltali generálásának kezdeményezésére és a kiállított token(ek) visszavonására).

*Technikai kapcsolattartó* - KKSZB-n nyújtott szolgáltatás igénybevétele/kliens és/vagy szolgáltatás KKSZB-n történő nyújtása/szolgáltató Csatlakozott Szerv esetén. A technikai kapcsolattartó feladata a kiajánlott szolgáltatásokkal és/vagy kliens oldali programokkal kapcsolatos informatikai szintű kérdések megválaszolása. Szolgáltatói kiajánlás esetén ezen tevékenysége kiterjed a szolgáltatás katalógusba publikált szolgáltatásokkal kapcsolatban feltett kérdések megválaszolására is.

Egy személy több szerepkört is betölthet, akár több Kapcsolódó Fél vonatkozásában is.

A Csatlakozott Szerv felelőssége, hogy Csatlakozási Megállapodás keretében a képviseletre jogosult/ szakmai közreműködésre kijelölt személy(ek) által a regisztrációs adatlapon megjelölt személyek jóhiszeműen, a jogszabályi előírásoknak és a ÁSZF-ben, valamint a jelen Szabályzatban foglaltaknak megfelelően járnak el a szerepkörükhöz tartozó feladatok ellátása során.

A Csatlakozási Megállapodás megkötésére szervezetenként egyszer kerül sor, amelyben a Csatlakozott Szerv oldalán több Kapcsolódó Fél is kijelölhető.

A Csatlakozási Megállapodás hatályba lépését követően a Kapcsolódó Fél haladéktalanul kialakítja a Szolgáltatás műszaki feltételeit a kijelölt kapcsolattartók közreműködésével. A Szolgáltató igény szerint technikai támogatást nyújt a Kapcsolódó Fél számára.

A Szolgáltatás műszaki feltételeinek kialakítását követően nyújtja a Szolgáltató a Szolgáltatásokat a Csatlakozási megállapodás hatálya alatt az ÁSZF-ben meghatározott rendelkezésre állás és elérhetőség mellett.

A Csatlakozott Szerv köteles értesíteni a Szolgáltatót, amennyiben jogi helyzetében változás áll be, így különösen, ha jogutódlás mellett, vagy jogutód nélkül megszűnik. A Csatlakozott Szerv köteles írásban bejelenteni a megváltozott adatokat, és a változást igazoló dokumentumokat Szolgáltatónak bemutatni.

A Csatlakozott Szerv értesítési kötelezettsége továbbá fennáll abban az esetben is, ha a Szolgáltatás igénybevételével kapcsolatos jogviszony fennállása során a képviseletre jogosult/ szakmai közreműködésre kijelölt személyek vonatkozásában változás következik be. A megfelelő jogosultságok regisztrálása, módosítása érdekében a változást Szolgáltató részére az erre szolgáló adatlapon - a Csatlakozott Szerv érdekében is - szükséges bejelenteni.

* + 1. A csatlakozási folyamat második szakasza, szolgáltatás kiajánlása vagy igénybevétele a KKSZB-n

A Csatlakozott Szerv által a regisztrációs adatlapon megjelölt Kapcsolódó Fél Rendszer-felhatalmazási Nyilvántartásban regisztrált képviselője jogosult a Csatlakozott Szerv által a KKSZB-n nyújtandó szolgáltatás nyújtására (szolgáltatás létrehozási kérelem), vagy a Szolgáltatás-katalógusban szereplő valamely szolgáltatás igénybevételére vonatkozó (SZEJ) kérelmet benyújtani az Rendszer-felhatalmazási Nyilvántartáswebes felületén.

* + - 1. *Szolgáltatás nyújtásának jóváhagyási folyamata*
				1. Igazgatási folyamat

A Szolgáltatás Felelős a Rendszer-felhatalmazási Nyilvántartás webes felületén kitölti és elküldi a Szolgáltató részére a szolgáltatás nyújtására vonatkozó elektronikus kérelmet. A kérelmet a Szolgáltatás Felelős jogosult visszavonni a Szolgáltató döntésének kézhezvételéig.

A kérelemben a Szolgáltatás Felelős a Szolgáltató által meghatározott listából kiválasztja a nyújtani kívánt szolgáltatás névterét. Amennyiben nem áll megfelelő névtér rendelkezésre, a Szolgáltatás Felelős javaslatot nyújthat be a Szolgáltató részére a Rendszer-felhatalmazási Nyilvántartás webes felületén. A névtérre vonatkozó javaslatot a Szolgáltató megvizsgálja, és megfelelőség esetén felveszi a Szolgáltató által vezetett listába.

A KKSZB-n történő Szolgáltatás kiajánlásának adminisztratív és műszaki feltételei teljesülését összességében és külön-külön is megvizsgálja a Szolgáltató a szolgáltatás KKSZB-re történő csatlakoztatásának engedélyezési folyamata során. Az ellenőrzés során a szolgáltató a Felügyelet releváns nyilvántartásaiba, valamint csatlakozni kívánó együttműködő szervek információátadási szabályzataiba is betekinthet, amennyiben azok rendelkezésre állnak.

Az adminisztratív feltételek keretében a kérelmező nyilatkozik arról, hogy jogosult a KKSZB-n nyújtani tervezett szolgáltatás nyújtására.

A Szolgáltató a szolgáltatás-létrehozási kérelmet a benyújtástól számított 20 napon belül elbírálja.

Amennyiben a Szolgáltató a szolgáltatás nyújtására vonatkozó kérelmet elbírálta, akkor erről elektronikus úton, a Rendszer-felhatalmazási Nyilvántartás webes felületén értesíti a kérelmet benyújtó Szolgáltatás Felelőst. A kérelem abban az esetben kerül pozitív elbírálásra, ha a műszaki és adminisztratív felételek együttesen teljesültek, és a szolgáltatás teljes körűen működik.

Amennyiben a szolgáltató Csatlakozott szerv még nem teljes körűen működő szolgáltatásra vonatkozóan nyújt be szolgáltatás-létrehozási kérelmet, annak engedélyezéséhez a Szolgáltató oldaláról felsővezetői jóváhagyás szükséges.

A kérelem jóváhagyását követően a KKSZB-n nyújtani tervezett szolgáltatásra vonatkozó információk Szolgáltatás-katalógusba történő feltöltése a Szolgáltatás Felelős vagy Szolgáltatás-katalógus Kezelő feladata. A Szolgáltatás-katalógusba bejegyzett információk helytállóságáért a Csatlakozott Szerv felel.

A Szolgáltató a KKSZB-n nyújtott szolgáltatásra vonatkozó, Szolgáltatás-katalógusban publikálandó interfészleírásra, valamint szolgáltatáshoz kapcsolódó egyedi azonosító - jelen esetben URL - képzésére vonatkozó egységes követelményeket a műszaki leírások tartalmazzák.

* + - * 1. Technikai, műszaki teendők

A részletes technikai, műszaki teendőket a jelen szabályzat mellékletét képező műszaki leírások tartalmazzák.

* + - 1. *Szolgáltatás igénybevételének engedélyezése, Szolgáltatás Elérési Jogosultság kezdeményezése*
				1. Igazgatási folyamat

A kliens Csatlakozott Szerv Kapcsolattartója a Rendszer-felhatalmazási Nyilvántartás webes felületén kitölti és benyújtja SZEJ igénylésére vonatkozó kérelmet az igénybe venni kívánt KKSZB-n nyújtott szolgáltatást szolgáltató Csatlakozott Szerv Szolgáltatás Felelőse részére.

Az adott szolgáltatás igénybevételének adminisztratív, illetve jogi feltételeit minden esetben az adott szolgáltatásra vonatkozó jogszabályi környezet, illetve információátadási szabályzat határozza meg.

A csatlakozás jogi és műszaki feltételeire vonatkozó információk a Szolgáltatás-katalógusban elérhetőek.

A SZEJ kérelem tárgyában nem a Szolgáltató, hanem az adott szolgáltatást a KKSZB-n nyújtó Csatlakozott Szerv dönt saját belső ügyrendje szerint. A döntést a Szolgáltatás Felelős rögzíti a Rendszer-felhatalmazási Nyilvántartásban.

Amennyiben a szolgáltató Csatlakozott Szerv a SZEJ kérelmet engedélyezi, akkor a SZEJ kérelmet benyújtó Kapcsolattartó jogosulttá válik az engedélyezett SZEJ-hez tartozó egy vagy több autentikációs token igénylésére.

KKSZB-n nyújtott szolgáltatás kizárólag érvényes SZEJ és autentikációs token alapján vehető igénybe.

A Csatlakozott Szerv felel a SZEJ-hez igényelt autentikációs tokenek biztonságáért, annak biztosításáért, hogy használatára nem jogosult harmadik fél azt ne ismerhesse meg.

* + - * 1. Technikai, műszaki teendők

A részletes technikai, műszaki teendőket a jelen szabályzat mellékletét képező műszaki leírások tartalmazzák.

* 1. Kapcsolattartók

A kitöltött és aláírt Csatlakozási igénybejelentőt a Szolgáltató elektronikus levelezési címére vagy papír alapon az IdomSoft Zrt. postacímére kérjük eljuttatni.

1. AZ IGÉNYBEVÉTEL PÉNZÜGYI FELTÉTELEI

A Szolgáltatás Csatlakozott Szervek által történő igénybevételének pénzügyi feltételeit a Szolgáltatás ÁSZF-je tartalmazza.

1. A SZOLGÁLTATÁS-KATALÓGUSSAL KAPCSOLATOS FELADATOK
	1. A Szolgáltató feladatai

A Szolgáltató a Szolgáltatás-katalógusban az egyes szolgáltatásokkal kapcsolatban bejegyzett információkat - ideértve az interfészleírásokat is - időrendi sorrendben, verziókövetéssel tárolja.

A Szolgáltatás-katalógusba bejegyzett adatok főszabály szerint a KKSZB-n nyújtott szolgáltatást nyújtó szolgáltató Csatlakozott Szerv által módosíthatók.

Amennyiben a Felügyelet döntése alapján a Szolgáltató - az Eüvhr. 134/E § (1)-(3) bekezdése értelmében - a KKSZB-n nyújtott szolgáltatást felfüggeszti, vagy a szolgáltatást nyújtó Csatlakozott Szerv csatlakozását szünetelteti, akkor a Szolgáltató az adott szolgáltatás státuszának Szolgáltatás-katalógusban történő módosítására jogosult.

A megszűnt szolgáltatásra vagy a csatlakozását megszüntető Csatlakozott Szerv által nyújtott szolgáltatásokra vonatkozó információkat a Szolgáltató a Szolgáltatás-katalógusban archiválja és a megőrzési idő leteltét követően törli a Szolgáltatás-katalógusból.

A Szolgáltató a Szolgáltatás-katalógust webes felületen elérhetővé teszi. A Szolgáltatás-katalógus tartalmaz nyilvános, valamint meghatározott jogosultság (token) birtokában megismerhető információkat. A tokenek kiadásának és kezelésének rendjét a szolgáltatást nyújtó Csatlakozott Szerv határozza meg.

A Szolgáltató a Szolgáltatás-katalógusba bejegyzési jogosultsággal történő belépésről, továbbá a Szolgáltatás-katalógusban elvégzett műveletekről napló állományt vezet.

* 1. A Csatlakozott Szerv feladatai

Új szolgáltatás KKSZB-n történő nyújtásának megkezdésekor köteles a Csatlakozott Szerv a KKSZB-n nyújtott szolgáltatásra vonatkozó információk Szolgáltatás­katalógusba történő feltöltésére.

A Csatlakozott Szerv által a KKSZB-n nyújtott szolgáltatásra vonatkozó, a Szolgáltatás-katalógusban szereplő feltételek változása esetén a várható változásokról haladéktalanul, de legalább 30 nappal a változást megelőzően szükséges az információkat a Szolgáltatás-katalógusba feltöltenie. Egyúttal szükséges megadni az új feltételek hatályba lépésnek időpontját is. Egy adott szolgáltatásra vonatkozó feltételek módosítására megfelelő indokok alapján kerülhet sor (pl.: az adott szolgáltatásra vonatkozó jogszabályi környezet változása esetén).

A verziókezelésre vonatkozó előírásokat a Szolgáltató határozza meg.

Amennyiben a változás nem publikálható a fenti feltételeknek megfelelően előre, akkor a KKSZB-n nyújtott szolgáltatás változás előtti verzióját minimum 30 napig köteles a szolgáltató Csatlakozott Szerv az új verzióval párhuzamosan biztosítani.

1. RENDSZER-FELHATALMAZÁSI NYILVÁNTARTÁSSAL

KAPCSOLATOS FELADATOK

* 1. Rendszer-felhatalmazási Nyilvántartás-admin tevékenységi köre

A Szolgáltató a Rendszer-felhatalmazási Nyilvántartásban nyilvántartott adatokat az ÁSZF adatkezelésre vonatkozó rendelkezései szerint történeti nyilvántartásban kezeli.

A Rendszer-felhatalmazási Nyilvántartással kapcsolatos feladatokat a Szolgáltató képviseletében az Rendszer-felhatalmazási Nyilvántartás adminisztrátora látja el az alábbiak szerint:

1. jogosult a KKSZB-hez csatlakozott szervezetek alapadatainak Rendszer-felhatalmazási Nyilvántartásban történő rögzítésére, a bejelentett változások átvezetésére, illetve a csatlakozás megszüntetése esetén a szervezeti adatok logikai törlésére;
2. rögzíti a Csatlakozott Szervek által megjelölt Kapcsolódó Fél(ek) képviseletére kijelölt természetes személyek (Szolgáltatás Felelős, Szolgáltatás-katalógus Kezelő, Kapcsolattartó) adatait a Rendszer-felhatalmazási Nyilvántartásban;
3. szolgáltatás létrehozási kérelmek kezelése (jóváhagyás, elutasítás);
4. szolgáltatások kezelése (ennek keretében megtekintheti a KKSZB-n elérhető szolgáltatások listáját, a szolgáltatásokra vonatkozó részletes információkat;
5. jogosult adott szolgáltatás nyújtásának felfüggesztésére, amennyiben ennek feltételei fennállnak, valamint a felfüggesztés megszüntetésére;
6. SZEJ megvonása (biztonsági okokból), és újra engedélyezése;
7. jogosult valamennyi SZEJ adatainak megtekintésére (kivéve a hozzájuk kapcsolódóan generált autentikációs tokenek adatait);
8. képviseletére kijelölt természetes személyek (Szolgáltatás Felelős, Szolgáltatás-katalógus Kezelő, Kapcsolattartó) jogosultságainak kezelése.

A Szolgáltató a Rendszer-felhatalmazási Nyilvántartásban történő műveletekről naplónyilvántartást vezet.

13.2 A Csatlakozott Szerv feladatai

A Csatlakozott Szerv a Csatlakozási Megállapodás mellékletét képező regisztrációs adatlapon köteles a Rendszer-felhatalmazási Nyilvántartás webes felületén eljárni, jogosult természetes személyt kijelölni Kapcsolódó Felenként az alábbi szerepkörökre:

* Szolgáltatás Felelős - szolgáltató Csatlakozott Szerv esetén,
* Szolgáltatás-katalógus Kezelő - szolgáltató Csatlakozott Szerv esetén,
* Kapcsolattartó - kliens Csatlakozott Szerv esetén,
* Technikai kapcsolattartó - szolgáltató és kliens Csatlakozott Szerv esetén

A Csatlakozási Megállapodás megkötését követően a KKSZB igénybevételével kapcsolatos eljárási folyamatok a Rendszer-felhatalmazási Nyilvántartás webes felületén, a Rendszer-felhatalmazási Nyilvántartásban regisztrált személyek által kezdeményezhetők, illetve folytathatók a szerepkörhöz tartozó jogosultságoknak megfelelően.

A Rendszer-felhatalmazási Nyilvántartás webes felületén a bejelentkezés kétfaktoros azonosítás alapján történik. A felhasználónév és jelszó Rendszer-felhatalmazási Nyilvántartás webes felületén történő megadását követően ún. TOTP azonosítás történik, melyhez a bejelentkező személy szükséges hogy a free OTP informatikai alkalmazás használatához alkalmas okos eszközzel rendelkezzen.

1. A SZOLGÁLTATÁS BIZTONSÁGOS MŰKÖDÉSÉNEK

BIZTOSÍTÁSA

* 1. Informatikai biztonság garantálása

Szolgáltató a Szolgáltatás nyújtása során eleget tesz az állami és önkormányzati szervek elektronikus információbiztonságáról szóló törvény és végrehajtására kiadott rendeletekben foglalt feltételeknek.

Szolgáltató biztosítja továbbá a Szolgáltatás keretében megvalósuló adatkezelés törvényességét, valamennyi releváns előírásnak való megfelelő megoldások alkalmazását az ÁSZF-ben meghatározottak szerint.

Szolgáltató kijelenti, hogy a Szolgáltatás nyújtása során érvényesíti a zárt, teljes körű, folytonos és a kockázatokkal arányos védelem követelményeit.

* 1. Releváns szabályozások megalkotása

A Szolgáltató fizikai, eljárásrendi és humán biztonsági szabályait a következő szabályzatok tartalmazzák:

* a jelen Szabályzat,
* a Szolgáltató alapító okirata, amely meghatározza a Szolgáltató szervezeti felépítését, azon belül az egyes szervezetekhez kapcsolt feladat-, felelősség és hatásköröket,
* a Szolgáltató hatályos Informatikai Biztonsági Szabályzata, amely részletesen szabályozza az adatokhoz és az informatikai rendszerekhez, valamint a személyi és fizikai környezethez kapcsolódó biztonsági előírásokat.
	1. Folyamatos üzemmenet biztosítása

A Szolgáltató gondoskodik arról, hogy rendkívüli üzemeltetési helyzet esetén (pl.: súlyos üzemzavar vagy katasztrófa, beleértve a kritikus szoftver/hardver komponenseinek meghibásodását is) a rendszerüzemeltetés a lehető legrövidebb időn belül helyreálljon.

A rendkívüli üzemeltetési helyzetek kezelésére a Szolgáltató rendelkezik biztonsági mentésekkel, tartalékolt műszaki megoldásokkal és eljárásokkal.

1. A SZOLGÁLTATÁSI TEVÉKENYSÉG MEGSZÜNTETÉSE

Tekintettel arra, hogy a Szolgáltató a bevezető részében ismertetett jogszabályi kötelezettségének tesz eleget a KKSZB KEÜSZ szolgáltatása révén, így annak megszüntetésére kizárólag jogszabály adhat felhatalmazást. Ebben az esetben a Szolgáltató honlapján, a Csatlakozott Szervek részére elektronikus üzenetben küld értesítést a további lehetőségeket illetően, illetve lehetősége van a Szolgáltatás-katalóguson keresztül is értesítés közzétételére.

1. MELLÉKLETEK
2. számú melléklet: Csatlakozási igénybejelentő adatlap (sablon)
3. számú melléklet: Műszaki leírások: Csatlakozás a KKSZB rendszerhez, KKSzB magas szintű szoftverarchitektúra